Берч је колеџ каријеру провео на два универзитета - Питсбург (2011/12) и Невада (2012–14). Након што није изабран на НБА драфту 2014. своју прву сениорску сезону је одиграо у Су Фолс скајфорсима из НБА развојне лиге. Захваљујући добрим партијама уврштен је у најбољи тим новајлија, најбољи дефанзивни тим а учествовао је и на Ол-стар утакмици НБДЛ лиге. Прво европско искуство је имао у сезони 2015/16. када је наступао за екипу Ушак Спортифа. Са њима је просечно бележио 10,5 поена и 9,1 скокова по мечу чиме је заслужио позив на Ол-стар утакмицу Првенства Турске. У сезони 2016/17. играо је за Олимпијакос. У јулу 2017. потписао је за Орландо меџик.